JY LEES NOU Gemmer-beesrib
Beeskortrib en prima rib is albei relatiewe goedkoop snitte wat gewoonlik in vaal potjies beland omdat dit 'n langer kooktyd nodig het om sag en geurig te word. Maar as jy hierdie ribbetjies reg maak, smaak hulle vorentoe as hulle oor die kole gebraai word.
Vir 6 | Voorbereityd 10 minute | Gaarmaaktyd 2 uur
1½ koppie gemmerbier
1 eetlepel melasse of bruinsuiker
1 blikkie (210 g) gerookte oesters
2 kg beeskortrib of prima rib, verkieslik 5 cm dik en 12 cm lank gesny
1 koppie rokerige braaimarinade (ek het Woolworths s'n gebruik)
1. Meng die knoffel, paprika, komyn, ½ koppie gemmerbier, melasse of bruinsuiker en sojasous, en gooi dit oor die rib.
2. Sit die vleis saam met die sousie en die oesters in 'n swartpot en bedek dit met 'n dubbele laag foelie. Laat dit dan vir 2 uur oor louwarm kole prut (óf sit dit in 'n oond van 150 °C). Let wel: As jou ribbetjies dunner as 5 cm is, is dit moontlik dat dit dalk ná 'n uur en 'n half reg sal wees. Dis belangrik dat die ribbetjies nie teen 'n hoër temperatuur gaar word nie.
3. Verhit die ui, knoffel, oorblywende gemmerbier, braaimarinade en tamatiesous daarby en laat dit prut tot die sous verdik.
4. Smeer die ribbetjies met die braaisous en braai dit vir 'n paar minute aan 'n kant oor warm kole – verf elke nou en dan nog van die sous aan. Dis reg om af te haal wanneer die ribbetjies lekker taai en goudbruin is.